Hiort

Yr ynys fwyaf o'r ynysoedd sy'n ffurfio Sant Kilda yn Ynysoedd Allanol Heledd yng ngogledd-orllewin yr Alban yw Hiort (Saesneg: Hirta). Weithiau, defnyddir yr enw am yr ynysoedd i gyd. Mae Hiort yn 4 km o led o'r gorllewin i'r dwyrain, ac mae ei chlogwyni mor serth fel mae diim ond o un bae, Bagh a' Bhaile, y gellir glanio yno. Yma roedd yr hen bentref, Am Baile. Roedd pobl yn byw yma hyd 1930; yn awr mae gwersyll yn perthyn i'r fyddin arni. Mae'r ynys yn eiddo i Ymddiriedolaeth Genedlaethol yr Alban.